CELEX: 32009R0344
Language: bg
Date: 2009-04-24 00:00:00
Title: Регламент (ЕО) № 344/2009 на Комисията от 24 април 2009 година за изменение за сто и шести път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните

25.4.2009   
            
            
               BG
            
            
               Официален вестник на Европейския съюз
            
            
               L 105/3
            
         
      РЕГЛАМЕНТ (ЕО) № 344/2009 НА КОМИСИЯТА
   
   от 24 април 2009 година
   за изменение за сто и шести път на Регламент (ЕО) № 881/2002 на Съвета за налагане на някои специфични ограничителни мерки, насочени срещу определени физически лица и образувания, свързани с Осама бен Ладен, мрежата на Ал Кайда и талибаните
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 881/2002 на Съвета от 27 май 2002 г. за налагане на някои специфични ограничителни мерки, насочени срещу определени лица и образувания, свързани с Осама бен Ладен, мрежата на Ал Кайда и талибаните, и за отмяна на Регламент (ЕО) № 467/2001 на Съвета за забрана на износа на някои стоки и услуги за Афганистан, за засилване на забраната на полети и удължаване на замразяването на финансови средства и други финансови ресурси по отношение на талибаните в Афганистан (1), и по-специално член 7, параграф 1, първо тире от него,
   като има предвид, че:
   
               (1)
            
            
               В приложение I към Регламент (ЕО) № 881/2002 се посочват лицата, групите и образуванията, засегнати от замразяването на средства и икономически ресурси по същия този регламент.
            
         
               (2)
            
            
               На 4 февруари 2009 г. Комитетът по санкциите към Съвета за сигурност на Организацията на обединените нации реши да измени списъка на физическите и юридическите лица, групите и образуванията, спрямо които следва да се прилага замразяването на средства и икономически ресурси, като добави едно физическо лице към списъка предвид на информацията за негови връзки с Ал Кайда. Изложението на мотивите относно измененията е предоставено на Комисията.
            
         
               (3)
            
            
               Комитетът по санкциите измени идентификационните данни на 15 април 2009 г.
            
         
               (4)
            
            
               Приложение I следва да бъде съответно изменено.
            
         
               (5)
            
            
               За да се гарантира, че предвидените в настоящия регламент мерки са ефективни, настоящият регламент трябва да влезе в сила незабавно.
            
         
               (6)
            
            
               Тъй като списъкът на Организацията на обединените нации не осигурява актуалния адрес на въпросното физическо лице, в Официален вестник на Европейския съюз трябва да бъде публикувано обявление, така че заинтересованото лице да може да се свърже с Комисията и тя да може впоследствие да предаде основанията, на които се базира този регламент, на въпросното физическо лице, да му осигури възможност да изпрати мнение по тези основания, и да направи преглед на регламента, с оглед на това мнение и евентуална допълнителна информация,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 881/2002 се изменя, както е посочено в приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 24 април 2009 година.
      
         
            За Комисията
         
         Eneko LANDÁBURU
         
         
            Генерален директор на Генерална дирекция „Външни отношения“
         
      
   
   
      (1)  ОВ L 139, 29.5.2002 г., стр. 9.
   
      ПРИЛОЖЕНИЕ
      Приложение I към Регламент (ЕО) № 881/2002 се изменя, както следва:
      В глава „Физически лица“ се добавя следният текст:
      
         „Abdul Haq (известен също като a) Maimaitiming Maimaiti, б) Abdul Heq, в) Abuduhake, г) Abdulheq Jundullah, д) 'Abd Al-Haq, е) Memetiming Memeti, ж) Memetiming Aximu, з) Memetiming Qekeman, и) Maiumaitimin Maimaiti, й) Abdul Saimaiti, к) Muhammad Ahmed Khaliq, л) Maimaiti Iman, м) Muhelisi, н) Qerman, о) Saifuding). Дата на раждане: 10.10.1971 г. Месторождение: Chele County, Khuttan Area, автономен район Xinjiang Uighur, Китай. Гражданство: китайско. Национален идентификационен номер: 653225197110100533 (китайска карта за самоличност). Дата на определянето, посочена в член 2a, параграф 4, буква б): 15.4.2009. Допълнителна информация: през април 2009 г. е установено пребиваването му в Пакистан.“